 Àkóónú: Déédé aago mẹsàn-án òwúrọ ni ìwọde náà ti bẹrẹ, tí wọn sì kórajọpọ sí gbàgede Adékúnlé Fájuyì, níbi tí wọn ti gbéra látí bẹrẹ ìwọde yíká ìlú Adó-Èkìtì.Lára àwọn èèyàn tó ṣe ìwọde náà la ti rí àwòn ọlọkadà, ẹgbẹ ọdọ lóríṣiríṣi  àti ẹgbẹ àwọn ọlọkọ èrò tí wọn gbé onírúurú àkọlé lọwọ.Ohun tó wà nínú àkọlé náà ni A gbàgbọ nínú orílẹ-èdè Nàìjíríà tó wà ní ọkan ṣoṣo, Orílẹ-èdè Nàìjíríà ṣe kókó, ẹ jẹ ká jọ wà papọ ká sì nífẹẹ ara wa.Bákan náà ni àwọn àkọlé mìíràn sọ pé kò sí báa ṣe lè dúró bíi orílẹ-èdè láì sí ìṣọkan, ìkán omi ni wá ní ẹyọ kọọkan àmọ òkun ńlá ni wá táa bá wà papọ.Alâkóso fún ẹgbẹ YAF, Adéṣínà Anímáṣaun, lásìkò tó ń bá àwọn olùwọde náà sọrọ tako Sunday Ìgbòho àti bó ṣe ń pè fún ìyapa Nàìjíríà.Ó wá ṣàpèjúwe ìwà náà gẹgẹ bíi èyí tó fẹ gba àkóso ìjọba orílẹ-èdè yìí, tí kò sì tún ṣàfihàn ẹni tó ní ìfẹ ilẹ bàbá rẹ.Bákan náà ni Anímáṣaun tún korò ojú sáwọn ìgbésẹ Nnamdi Kanu àti ẹgbẹ rẹ, IPOB, látí pín orílẹ-èdè yìí níyà, àti ìwà ìpànìyàn àti ìdàlúrú tí wọn ń ṣe nítorí ìpè fún ìyapa.Ẹgbẹ YAF wá ké sí àwọn oríadé nílẹ Yorùbá látí máṣe gba Nnamdi Kanu láàyè pé kó tọwọ bọ ọpọlọ wọn tàbí bọ sí àárín wọn nítorí ẹrí tó dájú ti fihàn pé rògbòdìyàn ló fẹ dá sílẹ.Ẹ máa jẹ ká sọ Nàìjíríà dà bí orílẹ-èdè Somalia ṣe dà nítorí ogun abẹlé, n kò tiẹ fẹ ní ìrírí ogun jíjà títí ayé mi nítorí a mọ ǹkan táa pàdánù lásìkò ìwọde EndSARS tó kọjá.Àwa bíi ọmọ ẹgbẹ Yorùbá Appraisal Forum, a ń fi ìkìlọ síta pé a kò ní gbà kí ẹlẹgbẹjẹgbẹ tàbí ẹnikẹni sọ ẹkùn Ìwọ-Oòrùn Nàìjíríà di ibùdó ogun.Kò sí ìgbà kankan tí Yorùbá jókòó pé ki Igboho  lọ kéde ìyapa kúrò ní NàíjíríàẸgbẹ YAF wá ń ké sí iléeṣẹ ọlọpàá, àwọn ọtẹlẹmúyẹ DSS, àwọn ológun àtàwọn iléeṣẹ agbófinró gbogbo láti jí gìrì sí ojúṣe wọn, kí wọn sì dá àwọn ajìjàgbara tó ń wá ìyapa Nàìjíríà lẹkun.A leè ṣe àkópọ àwọn ọrọ yìí bayìí: : Ṣe ni ohun gbogbó pakasọ nílùú Adó-Èkìtì lỌjọbọ nígbà tí ẹgbẹ ọmọ bíbí ilẹ Yorùbá kan, Yorùbá Appraisal Forum, YAF, ṣe ìwọde tako ìpínyà Nàìjíríà. 